ഈ ഇരട്ടകള് കൊള്ളാം ടോക്കിയോ: ഒളിമ്ബിക്സ് ചരിത്രത്തിലാദ്യമായി സ്വര്ണം നേടുന്ന ഇരട്ടകളെന്ന നേട്ടം ജപ്പാന്റെ ഹിഫുമി ആബെ, ഉതാ ആബെ സഹോദരങ്ങള് സ്വന്തമാക്കി. ഒളിമ്ബിക് ജൂഡോയിലാണ് ഇരുവരും സ്വപ്ന തുല്യമായ നേട്ടം കുറിച്ചത്. വനിതാ വിഭാഗം 52 കിലോ വിഭാഗത്തില് ഉതാ സ്വര്ണം നേടി മണിക്കൂറുകള്ക്കു ശേഷമാണ് ഹിഫുമിയും ഒന്നാമനായത്. പുരുഷ വിഭാഗം 66 കിലോയിലായിരുന്നു ഹിഫുമിയുടെ സുവര്ണ നേട്ടം. ജോര്ജിയയുടെ വാഴാ മാഗ്വെല്ഷ്വ്ലിയെയാണു ഹിഫുമി ഫൈനലില് തോല്പ്പിച്ചത്. ദക്ഷിണ കൊറിയയുടെ ആന് ബൗളും ബ്രസീലിന്റെ ഡാനിയേല് കാര്ഗ്നിനും വെങ്കലം നേടി. കാര്ഗിനെയാണു ഹിഫുമി സെമി ഫൈനലില് തോല്പ്പിച്ചത്. ഫ്രാന്സിന്റെ അമാന്ഡി ബുചാഡിനെയാണ് ഉതാ ഫൈനലില് തോല്പ്പിച്ചത്. ബ്രിട്ടന്റെ ചെല്സി ഗൈല്സ് വെങ്കലം നേടി. സ്വിറ്റ്സര്ലന്ഡിന്റെ ഫാബിനെ കോഷറിനെയാണു ചെല്സി തോല്പ്പിച്ചത്. ജൂഡോയില് ബ്രിട്ടന്റെ ആദ്യ ഒളിമ്ബിക് മെഡലയാണു ചെല്സി നേടിയത്്. സ്കേറ്റ് ബോര്ഡിങില് ഒളിമ്ബിക് സ്വര്ണം നേടുന്ന ആദ്യ താരമെന്ന നേട്ടവും ജാപ്പനീസ് താരമാണു കുറിച്ചത്. അരിയാകെ അര്ബന് സ്പോര്ട്സില് നടന്ന മത്സരത്തില് 37.18 പോയിന്റുമായി യൂതോ ഹോറിഗോമെയാണു സ്വര്ണം നേടിയത്്. മെഡല് പ്രതീക്ഷയായിരുന്ന ന്യാഹ് ഹൂസ്റ്റണ് ഏഴാം സ്ഥാനത്താണു ഫിനിഷ് ചെയ്തത്. ബ്രസീലിന്റെ വെറ്ററന് താരം കെല്വിന് ഹോഫ്ളര് 36.15 പോയിന്റുമായി വെള്ളി നേടി. യു.എസിന്റെ ജാഗര് ഈറ്റണ് 35.35 പോയിന്റുമായി വെങ്കലം നേടി.